                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                    
 
C. OBRAZLOŽENJE POLUGODIŠNJEG IZVJEŠTAJA O IZVRŠENJU PRORAČUNA OPĆINE NETRETIĆ ZA 2026. GODINU
Obrazloženje Polugodišnjeg izvještaja o izvršenju proračuna se sastoji od: 
1. OBRAZLOŽENJA OPĆEG DIJELA IZVJEŠTAJA O IZVRŠENJU PRORAČUNA
Obrazloženje općeg dijela izvještaja o izvršenju proračuna sastoji se od obrazloženja:
a) OSTVARENIH PRIHODA I RASHODA, PRIMITAKA I IZDATAKA

PRIHODI I PRIMICI
Ukupno planirani prihodi i primici za 2026. godinu su 2.307.800,00 €, a realizirani su 1.335.380,00 €, odnosno 57,86% plana. U odnosu na isto razdoblje prethodne godine, ukupni prihodi i primici veći su za 65,41%. U nastavku se daje obrazloženje realiziranih prihoda:

a) Prihodi poslovanja (Razred 6) u 2026. planirani su u iznosu 2.287.800,00 €, a realizirani su u iznosu 1.335.380,00 €, odnosno 58,37% plana. U odnosu na isto razdoblje prethodne godine ovi prihodi su veći za 70,14% . Realizirani prihodi unutar ovog razreda uključuju slijedeće: 
· Prihodi od poreza (skupina 61) u 2026. godini planirani su u iznosu 1.167.800,00 €, a realizirani su u iznosu 562.918,33 €, odnosno 48,20% plana. U odnosu na isto razdoblje prethodne godine ovi prihodi su veći za 27,82%, odnosno za 122.507,17 €.   
· Pomoći iz inozemstva i od subjekata unutar općeg proračuna (skupina 63) planirane su u iznosu 890.600,00 €, a realizirane su u iznosu 643.815,08 €, odnosno 72,29% plana. U odnosu na prethodnu godinu, pomoći su veće za 163,12% ili 399.133,75 €. U okviru ove skupine realizirani su prihodi pomoći fiskalnog izravnanja u iznosu 203.065,14 €, iz Ministarstva turizma i sporta za izgradnju ŠRC „Dobra“ realizirane su kapitalne pomoći u iznosu 210.000,00 €. Iz Ministarstva regionalnog razvoja i fondova EU realizirane su kapitalne pomoći sufinanciranja općinskog dijela izgradnje dječjeg vrtića u iznosu 230.401,18 €, te refundacija Karlovačke županije za vatrogasce u iznosu 348,76 €.
· Prihodi od imovine (skupina 64) realizirani su u iznosu od 52.372,30 €, a planirani su u iznosu 95.500,00 €. U odnosu na prethodnu godinu, ovi prihodi su veći za 4.460,17 €. Unutar ove skupine evidentirani su prihodi od zakupa poslovnih objekata Općine Netretić u iznosu 1.746,84 €, prihodi od kamata na depozite po viđenju i kamata na oročene depozite u iznosu 4.799,97 €, prihodi od zateznih kamata iznosili su 2,19 €, naknada HAKOM-a u iznosu 7.214,94 €, prihodi od naknade za mineralne sirovine 38.608,36 € i dr.
· Prihodi od upravnih i administrativnih pristojbi, naknada, pristojbi po posebnim propisima (skupina 65) realizirani su u iznosu 74.935,34 €, a planirani su u iznosu 130.900,00 €. Unutar ove skupine realizirani su prihodi od turističke pristojbe u iznosu 1.332,33 €, prihodi od naknade za zadržavanje nezakonito izgrađene zgrade u prostoru iznosili su 332,88 €, prihodi na temelju refundacija rashoda iz prethodnih godina, odnosno povrat dodijeljenih, a neutrošenih sredstava iznosili su 16.150,32 €. Prihodi od komunalnog doprinosa realizirani su u iznosu 4.013,77 €, od komunalne naknade 48.752,48 € i dr.

b) Prihodi od prodaje nefinancijske imovine (razred 7) planirani su u iznosu 20.000,00 €, no u prvoj polovici 2026. godine nisu realizirani. 

RASHODI/IZDACI
Ukupni rashodi i izdaci u 2026. godini planirani su u iznosu 3.712.600,00 €, a do 30.06.2026. godine realizirani su u iznosu 604.436,25 €, odnosno 16,28% plana. Ukupne rashode čine:

a) Rashodi poslovanja (Razred 3) realizirani su u iznosu 587.590,04 €, a planirani su u iznosu 1.640.800,00 €. Unutar ovog razreda realizirani su:
· Rashodi za zaposlene (skupina 31) realizirani su u iznosu 111.621,49 €, a planirani su u iznosu 240.700,00 €.  Ovi rashodi odnose se na plaće i druga materijalna prava službenika Jedinstvenog upravnog odjela i Općinskog načelnika.
· Materijalni rashodi (skupina 32) realizirani su u iznosu 113.382,52 €, a planirani su u iznosu 695.200,00 €, odnosno 43,29% plana.  Rashodi unutar ove skupine uključuju materijalne rashode za zaposlene, uredski materijal, materijal za čišćenje i održavanje, rashode za električnu energiju, materijal za tekuće i investicijsko održavanje opreme, građevina, sitni inventar, rashode za službenu zaštitnu odjeću i obuću, rashode za usluge telefona i pošte, rashode za usluge održavanja opreme, rashode za usluge promidžbe i informiranja, komunalne usluge, zakupnine i najamnine, zdravstvene i veterinarske usluge, intelektualne usluge, računalne usluge, naknade članovima općinskog vijeća, naknade članovima povjerenstava, premije osiguranja, reprezentacija, članarine, pristojbe i naknade, rashode protokola i sl. Najznačajniji rashodi unutar ove skupine su rashodi za električnu energiju koji su realizirani u iznosu 15.981,28 €, izrada projektne dokumentacije sanacije autobusnih stajališta realizirana je u iznosu 3.150,00 €,   održavanje nerazvrstanih cesta u iznosu 13.068,20 €, održavanje javnih zelenih površina u iznosu 4.470,34 €, naknada za odlaganje otpada u iznosu 1.132,20 €, usluge uklanjanja otpada 3.038,05 €, sufinanciranje rada reciklažnog dvorišta u iznosu 1.883,43 €, odvjetničke usluge 4.618,98 €, knjigovodstvene usluge, usluge vođenja projekata, usluge zaštite na radu i druge intelektualne usluge realizirane su u iznosu 12.303,75 €, računalne usluge iznosile su 14.046,81 €, usluge porezne uprave za usluge obračuna i naplate općinskih poreza iznosile su 5.737,31 €, usluge telefona i pošte 4.791,89 €, naknade za rad predstavničkih tijela 1.075,11 €, naknade dobrovoljnim vatrogascima za intervencije u iznosu 1.360,13 € i dr.
· Financijski rashodi (skupina 34) iznosili su 988,97 € i u cijelosti se odnose na usluge platnog prometa. 
· Subvencije (skupina 35) planirane su u iznosu 6.700,00 €, no u prvom polugodištu nisu realizirane.  
· Pomoći dane u inozemstvo i unutar općeg proračuna (skupina 36) planirane su u iznosu 155.000,00 €, a realizirane su u iznosu 95.017,14 €, odnosno 61,30 % plana. Ovi rashodi u cijelosti se odnose na rashode  za tekuće i kapitalne pomoći Dječjem vrtiću Duga Resa za usluge boravka djece iz Općine Netretić, a koje je Općina Netretić povjerila istom.  
· Naknade građanima i kućanstvima na temelju osiguranja i druge naknade (skupina 37) realizirane su u iznosu 36.275,40 €, a planirane su u iznosu 98.500,00 €. Ove naknade obuhvaćaju sufinanciranje prijevoza učenika osnovnih i srednjih škola, financiranje linije Novigrad - Jarče Polje, sufinanciranje troškova stanovanja socijalno ugroženima, rashode za jednokratne novčane pomoći studentima, sufinanciranje čuvanja djece i pomoć za novorođenčad, sufinanciranje odvoza otpada građanima, ukop nepoznatih osoba i sl. Najznačajniji rashodi unutar ove skupine su rashodi za sufinanciranje čuvanja djece koji su u prvoj polovici ove godine iznosili 3.132,69 €, sufinanciranje prijevoza učenika srednjih i osnovne škole te sufinanciranje linijskih prijevoza iznosilo je 13.011,68 €, stipendije su iznosile 14.850,00 €, pomoć socijalno ugroženima iznosila je 2.579,13 €, naknada za novorođenčad iznosila je 1.858,15 €, rashodi za grobna mjesta branitelja iznosili su 843,75 € i dr.  
· Ostali rashodi (skupina 38) realizirani su u iznosu 230.304,52 €, a planirani su u iznosu 438.700,00 €.  Rashodi unutar ove skupine obuhvaćaju financiranje političkih stranka u iznosu 1.800,00 €, donacije udrugama u kulturi 19.999,99 €, donacije sportskim udrugama 40.000,00 €, donacije Crvenom križu 3.585,18 €, tekuće i kapitalne donacije Vatrogasnoj zajednici Općine Netretić i JVP Karlovac u iznosu 39.240,70 €, donacije HGSS-u iznosile su 1.300,00 €, kapitalne pomoći sufinanciranja izgradnje vodovodnog priključka gospodarske zone Maletići u iznosu 124.378,65 €. 

b) Rashodi za nabavu nefinancijske imovine (Razred 4) planirani su u iznosu 2.071.800,00 €, a realizirani su u iznosu 16.846,21 €, odnosno 0,81% plana.
Unutar ove klase, realizirani su sljedeći rashodi:
· Rashodi za nabavu proizvedene dugotrajne imovine (skupina 42) realizirani su u iznosu 4.287,50 €, a planirani su u iznosu 1.885.100,00 €. Razlog niske realizacije u prvom polugodištu su planirani rashodi za izgradnju ŠRC „Dobra“ u iznosu 1.455.600,00 €, dok je realizirano samo 1.575,00 € za usluge izmjene glavnog projekta. Uz navedeno unutar ove skupine realizirani su rashodi za modernizaciju nerazvrstanih cesta u iznosu 1.250,00 €, te rashodi za izradu glavnog projekta za cestu u poslovnoj zoni Maletići u iznosu 1.462,50 €.
· Rashodi za dodatna ulaganja na nefinancijskoj imovini (skupina 45) planirani su u iznosu 116.700,00 €, a realizirani u iznosu 12.588,71 €. Ovi rashodi odnose se na projektnu dokumentaciju i radove na izgradnji pješačkih staza uz dječji vrtić, te izradu plana evakuacije za dječji vrtić.  


b) PRIKAZ MANJKA, ODNOSNO VIŠKA PRORAČUNA
U izvještajnom razdoblju ostvaren je višak prihoda/primitaka u iznosu 730.943,75 €. Uključujući preneseni višak prihoda/primitaka iz prethodne godine u iznosu 1.504.890,81 €, evidentan je višak prihoda/primitaka raspoloživ u sljedećem razdoblju u iznosu 2.235.834,56 €.

Višak prihoda iz prethodnih godina, sukladno Odluci o višegodišnjem planu utroška viška prihoda, planira se utrošiti u izgradnju Športsko-rekreacijskog centra „Dobra“, dok se višak prihoda iz tekuće godine namjerava utrošiti sukladno planu Proračuna za 2026. godinu.


c) STANJE NOVČANIH SREDSTAVA NA RAČUNU 01.01.2026. IZNOSILO JE 1.658.055,96 €, A  30.06.2026. 2.371.906,26 €.


d) PRIHODI I PRIMICI/RASHODI I IZDACI OSTVARENI PREUZIMANJEM NEFINANCIJSKE IMOVINE I FINANCIJSKE IMOVINE U NAPLATI POTRAŽIVANJA JAVNIH DAVANJA
Tijekom 2026. godine nije bilo realiziranih prihoda i primitaka/rashoda i izdataka ostvarenih preuzimanjem nefinancijske imovine i financijske imovine u naplati potraživanja javnih davanja.


D. POSEBNI IZVJEŠTAJI U POLUGODIŠNJEM IZVJEŠTAJU O IZVRŠENJU PRORAČUNA
Posebni izvještaji sadrže:
1. IZVJEŠTAJ O KORIŠTENJU PRORAČUNSKE ZALIHE
	U Proračunu Općine Netretić za 2026. godinu planirana je proračunska zaliha u iznosu 4.700,00 €, no ista nije korištena u izvještajnom periodu. 

2. IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA
	Tijekom 2026. godine Općina Netretić se nije zaduživala.

3. IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA
	Tijekom 2026. godine Općina Netretić nije davala jamstva, niti je bilo plaćanja po protestiranim jamstvima.

